בתחרות שנערכה בלוס אנג'לס, קליפורניה בינואר 1987 קבע פוסטר בריצת 60 מטר משוכות שיא עולם חדש של 7.36 שניות. שבועיים לאחר מכן, בתחרות שנערכה באוטווה, קנדה הוא השווה את שיאו העולמי בריצת 50 מטר משוכות בתוצאה של 6.35 שניות. באליפות העולם באתלטיקה שנערכה ברומא בספטמבר אותה שנה הוא זכה בפעם השנייה ברציפות במדליית זהב ריצת 110 מטר משוכות בתוצאה של 13.21 שניות, לפני ג'ון רידג'און (13.29 שניות) וקולין ג'קסון (13.38 שניות) שניהם מבריטניה.